KFUM (Kristlig Forening for Unge Mennesker)

Spejderloven er essensen af KFUM-Spejdernes formål. Den lover man at overholde, når man bliver tropspejder som 11-12 årig.

Et er teori, noget andet er praksis. Det ”rigtige” spejderarbejde foregår i den lokale gruppe, som arrangerer et ugentligt spejdermøde og fem til otte lejre i løbet af året. Årets sommerlejr er højdepunkt.

Ud af formålsparagraffen kan man også læse, at KFUM-Spejderne i Danmark er en spejderbevægelse med folkekirkelig tilknytning.

Vi er spejdere, vi anvender spejderarbejdets metoder og -pædagogik i vores arbejde. Den folkekirkelige tilknytning betyder, at det er en del af vort formål at give børn og unge mulighed for at finde en mening med livet, ved på en levende måde at formidle kristne værdier. Samtidig sikrer vi, at der er plads til spørgsmål, diskussion og tvivl. Det er spejderne og deres hverdag, der er i centrum, så indholdet giver mening her og nu.

Læs mere her: "Formål og mål"